title: Bienvenido Mascaray
text: Bienvenido Mascaray Sin (Campo, 1937) é un mayestro y advogau chubilau aragonés, y investigador particular en llingüistica y historia. Tamén ha espubllicau bells libros de relatos y poesía en la suya llengua materna que é l'aragonés ribagorzano, y ha feit y escrito ensayo sobre el parlar aragonés de la sub-comarca natural que é la Tierra de Campo.
  
  Va comenzar a treballar de mayestro en el Franquismo y va deixar la profesión quan se va haber sacau la carrera de Dreito. Dimpués d'ixo, ha treballau sempre en la interpresa privada en provincias como Lleida, Zaragoza, Madrit y Navarra.
  
  Fundador y president de l'«Asociación de afectados por el embalse Lorenzo Pardo», que é aman de Campo, é molto conoixiu y bien quiesto en la suya villa natal, y ha estau molto vinculau a l'activismo d'esta part media de Ribagorza. Ha estau miembro, tamén, d'el Consello d'a Fabla Aragonesa, y con la suya editorial (Publicazions d'o Consello d'a Fabla Aragonesa) ha espubllicau bell unas de las suyas obras en aragonés ribagorzano.
  
  En els zaguers anyos, ha espubllicau tamén ensayos teoricos sobre la cultura y especialment la llingüistica d'els pueblos ibers de l'Antiguedat y ha defensau la tesis de la suya conexión con l'euskera actual.
  
  Bibliografía 
  
   Benas, trallo y fuellas (1984) - Poesía en aragonés.
   El ribagorzano desde Campo (1994) - Gramatica d'este dialecto aragonés.
   El misterio de la Ribagorza (2000) - Narrativa.
   De Ribagorza a Tartessos (2002) - Ensayo sobre llingüistica.
   Baliaride. Toponimia, lengua y cultura ibéricas en Les Illes (2004) - Ensayo en la mesma tesi que l'anterior.
   Vocabulario del habla de Campo (Ribagorza, Huesca) (Xordica, 2013) - Vocabulario aragonés dialectal.
   Nosotros, los íberos. Volumen I. Editorial Universo de letras, 2019. ISBN 9788417926861
   Nosotros, los íberos. Volumen II. Gráficas Editores, 2022.
   Toponimia altoaragonesa. Serie de 500 capitols que publica en lo Diario del AltoAragón.
  
  Referencias 
  
  Mayestros d'Aragón
  Advogaus d'Aragón
  Escritors d'Aragón
  Naixius de Campo (Uesca)